
HASCE  STUDIORUM  PRIMITIAS 


SACRAS  ESSE  VULT 


FILIUS. 


Prooemio  m. 


Jidiamsi  recentiore  tempore  a  doctissimis  viris 
observationes  continue  et  diligenter  de  ulcere 
ventriculi  chronico  institutae  et  multa  conscripta 
sint,  attamen  iidem,  quamquam  characteres  ana¬ 
tomicos  et  ulcerationis  processum  perspexerunt, 
nihil  certi  de  aetiologia  atque  diagnosi  morbi 
constituerunt.  Itaque  operae  pretium  mihi  esse 
videbatur,  de  hoc  argumento  dissertationem 
scribere,  ut,  componendo  et  comparando  diver¬ 
sarum  atque  inter  se  discrepantium  sententia¬ 
rum,  quae  hucusque  a  viris  doctissimis  prae- 
stantissimisque  nobis  prolatae  sunt,  me  ipsum 
erudirem,  et  ut  observationem  meam  iis,  quae 
jam  factae  sunt,  adjicerem. 

De  fi  n  it  io.  Litteratura. 


Distinguimus  ab  iis  ventriculi  perforationibus,  quae 
vel  post  gastritidem  acutam  existunt  vel  e  carcinomate 
vel  e  veneficio  corrodentium  rerum  proficiscuntur,  ulcus 
ventriculi  chronicum,  cui  propter  formam  plerumque 
rotundam,  decursum  chronicum  atque  propter  inclina¬ 
tionem  ad  perforandas  omnes  ventriculi  tunicas  ab  auto- 
ribus  varia  nomina  data  sunt.  Igitur  a  nonnullis  ulcus 
ventriculi  rotundum ,  a  Cruveilhier  ulcus  simplex  chro¬ 
nicum,  a  Rokitansky  ulcus  ventriculi  perforans  vocatur. 

Descriptio  graphica  ulceris  perforantis  ventriculi 
apud  Baillie  invenitur  (Anatorn.  des  krankhaften  Baues; 
aus  dem  Englischen  von  Sommering  1794.  p.  33.),  et 
Voigtel  in  suo  compendio  anatomiae  pathologicae  Bd.  II. 
p.  470.  plura  exempla  ulceris  ventriculi  chronici  nar¬ 
rat;  attamen  optime  Cruveilhier  de  hoc  ulcere  meritus 
est ,  quod  idem  peculiarem  esse  morbum  cognovit  et 
constituit.  (Schmidfs  Jahrb.  Bd.  XXI.  S.  178-) 

G6  rard,  Des  perforations  spontanees  de  restomac. 
Paris  1803. 

Chaussier,  in  Bull.  de  la  Soc.  de  la  Facult.  de 
Med.  1810- 

Percy  et  Laurent,  Art.  Perforation  im  Dict.  des 
Sc.  med. 

Abercombie,  in  Edinborgh  Journale.  1824. 

C  r  u  vei  1  h  i  e  r ,  in  Revue  medicale.  1838* 
Langsto  n  Parker,  in  medico -chirurg.  Review. 
1838.  Oct.  —  Schmidfs  Jabrb.  Bd.  XXIII.  S.  33. 

Rokitansky,  in  Oesterr.  medie.  Jabrb.  1839. 
Bd.  XVIII.  St  2.  —  Schmidfs  Jalirb.  Bd.  XXV.  S.  40. 
et  in  Hdb.  der  pathol.  Anatomie.  Bonn  1840.  S.  187. 

Alber.s,  in  Beobachtnngen  auf  dem  Gebiete  der 
Pathol  ogie  und  pathol.  ^natom.  Bonn  1840.  S.  1. 

Canstatt,  in  Schmidfs  Encyclop.  Bd.  IV.  S.'  482. 
u.  im  Hdb.  der  speciell.  Pathol.  u.  Therapie.  Bd.  IV. 
S.  405.  ~ 

Jaksch,  in  Vierteljahrschrift  fiir  die  praktische 
Heilkunde ,  herausgegeben  von  der  medicinischen  FakoH' 
tat  in  Prag.  1.  Jahrgang.  1844. 


De  natura  indole  que. 

De  natura  indoleque  hujus  ulceris  autores  inter 
se  valde  discrepant.  Rokitansky  quidem  partem 
aliquam  circumscriptam  mollescere  et  sub  Crustarum 
forma  emori  censet,  sed  causam  proximam  ,  cur  or¬ 
ganica  circumscriptae  partis  tela  immutetur*  se  igno¬ 
rare  confirmat.  Semper  vero,  ait,  ulcus  a  Central- 
tunicae  mucosae  excidio  incipit,  sensim,  quum  denuo 
crustas  formet,  altius  penetrat,  ipsumquO  perflo^ 
naeum  attingere  et  perforare  solet.  Quae  ventrieiili 

I  * 

perforatio  ad  centrum  annulorum,  quos  tunicae  mu- 

» 

cosae  et  musculosae  margines  describunt,  plerum¬ 
que  attinet.  Si  igitur  ventriculi  paries  ibi  perfora¬ 
tur,  ubi  tutoria  vicinarnm  partium  adhaesio  existere 
non  potest,  ulcus  in  abdominis  cavitatem  spectare 
per  se  patet.  Quodsi  vero  ventriculus  vicinaeque 
partes,  ut  hepar,  splen,  pancreas,  omentum,  cet. 
inflammatione  adhaesiva  coaluerint,  ea  quidem,  quae 
ventriculo  continentur,  exire  non  possunt;  sed  illa 
organa  ulcerationi  abnoxia  fiunt.  —  Cruveilhier  ulcus 
nostrum  eadem  praebere  signa  putat,  quam  ulcera 
cutanea  aut  universali,  aut  locali  causa  exorta.  Pri¬ 
mum  tunicam  mucosam  erodi,  deinde  ulcus  exoriri 
syphilitico  ulceri  simillimum,  tum  hoc  altius  latius- 
que  penetrare.  Cur  autem  una  tantum  pars  ventri¬ 
culi  gastritide  afficiatur ,  dum  ceterae  omnes  integrae 
remaneant,  difficile  explicatu  sibi  videri.  Nonnulli 
illud  ex  tuberculosa  in  tunica  mucosa  ventriculi 
deposita  materia,  quae  emolliatur  siinulque  substan¬ 
tiam  ventriculi  emolliat,  originem  capere  credunt. 
Utrum  autem  perforatio  uno  eodemque  semper  modo 
fiat,  an  tum  centrali  telae  mortificatione,  tum  ichorosa 
destructione,  id  quod  in  alio  quolibet  ulcere  obser¬ 
vamus,  an  mollescente  materia  tuberculosa  efficiatur 
non  facile  explicari  potest.  Mihi  quidem  verisimile 
videtur,  processum  illum  pro  ratione  individuali  et 
causali  varium  esse  perforationemque  omnibus  illis 
modis  oriri  posse.  Attamen  mirum  est,  quod  ulcus 
plerumque  certo  fere  loco,  i.  e.  in  posteriore  aut 
superiore  ventriculi  pariete  prope  pylorum  observa- 

tur,  quippe  quum  hic  locus  aut  quod  ad  anatomiam, 
aut  quod  ad  physiologiam  attineat,  ab  aliis  ventriculi 
partibus  nihil  habeat  alieni. 

Ulcus  non  semper  perforatione  finitur,  sed  in 
primis  formationis  gradibus  sanari  potest,  quum  tela 
fibroso-cellulosa  cicatricibus  induatur,  quae  res  cada¬ 
verum  dissectionibus  satis  confirmatur.  Quin  etiam 
alta  ac  lata  ulcera  eo  sanata  videmus,  quod  cica¬ 
trices  formatae  erant,  quae  diametrum  transversam 
ventriculi  breviorem  redderent,  aut  eum  in  circuli 
modum  contraherent. 

Pro  gradu  evolutionis  tres  ulceris  formae  dis¬ 
tinguere  possumus  : 

1.  Ulcus,  quod  solam  tunicam  mucosam  aut 
musculosam  arripuit. 

2.  Ulcus  peritonaeum  perforavit  et  in  abdomi¬ 
nis  cavitatem  spectat. 

3.  Ulcus  cum  vicinis  partibus  adhaesiva  inflam¬ 
matione  coaluit  et  in  organon  coalitum  penetravit. 

Plerumque  ulcus  in  parte  ventriculi  pylorica, 
saepissime  in  media,  quae  ad  pylorum  pertinet, 
parte,  crebrius  in  posteriore  pariete,  quam  in  ante¬ 
riore,  curvaturae  minori  semper  propius  atque  in 
>  ea  ipsa  sedet.  Ulcus  autem  semper  in  parte  pylo¬ 
rica  sedem  habere,  id  quod  Canstatt  contendit,  verum 
t  non  est;  nam  complures  casus  ab  aliis  autoribus 
t  traditi  sunt,  in  quibus  prope  cardiam,  in  sacco 
coeco,  in  inferiore  et  anteriore  pariete  sedem  habu¬ 
erit.  In  plurimis  casibus  unum  est,  interdum  com- 
[  plura  adsunt,  quorum  distantia  minima  est. 

i  ^ 


Magnitudo  varia,  interdum  nonnullarum,  inter¬ 
dum  sex  vel  duodecim  linearum  est;  quin  etiam 
diametrus  complures  digitos  continebat.  Forma  sae¬ 
pissime  rotunda,  neque  tamen  varietates  rarae  sunt. 
Majora  enim  ulcera  ad  formam  ovalem  propius  acce¬ 
dunt,  maxima  autem  forma  omnino  irregulari  utun¬ 
tur,  eodemque  modo  ulcerum  confluentium  forma 
irregularis.  Paries  ventriculi  in  proximo  circuitu 
saepe  crassior  est,  et  in  tunica  mucosa  intumes¬ 
centia  quaedam  cernitur;  saepe  quoque  ne  vestigium 
quidem  inflammationis  aut  ejus  sequelarum  animad¬ 
vertimus.  Fundus  ulceris  vulgo  cinereum  calorem 
nobis  ostendit,  saepeque  materia  nigra  obtectus  est, 
neque  raro  in  eo  singula  vel  aperta  vel  coalita  va¬ 
sorum  lumina  cernuntur.  Ob  tunicarum  dectructio- 
nem,  cujus  circuitus,  quo  magis  extrorsum  progre¬ 
ditur  destructio,  eo  minor  fit,  ulcus  infundibuli  formam 
induit,  ita  ut  major  diametrus  ad  tunicam  mucosam 
pertineat  et  peritonaeum  versus  minor  reddatur. 
Si  autem  ulcus  peritonaeum  perforavit,  plerumque 
apparet  rotundum  foramen,  duarum  vel  sex  vel 
plurium  linearum  diametro,  cum  acri  peritonaei  mar¬ 
gine,  quasi  acri  et  rotundo  instrumento  ex  ventri¬ 
culi  pariete  parva  pars  extrusa  sit.  Contemplanti 
ulcus  ab  interna  stomachi  superficie,  substantiae  de¬ 
minutio  praecipue  in  tunica  mucosa  major  in  oculos 
cadit,  ita  ut  foraminis  margines  ab  interno  ventri¬ 
culi  pariete  ad  externam  angustiores  dant  et  infun¬ 
dibuli  formam  praebeant.  In  tertia  ulceris  forma, 
ubi  inflammatione  peritonaei  antecedente  ventriculus 


7 


cum  partibus  vicinis  coaluerit  et  ulcus  organon  coa¬ 
litum  arripuit,  haec  coalitio  exstitit  aut  ex  peritoni¬ 
tide,  qua  jam  ante  ulceris  initium  aegrotus  correptus 
erat,  aut,  quod  crebrius  fieri  solet,  adhaesiva  cir- 
cumscriptaque  inflammatione,  quam  ulcus  in  circuitu 
ante  peritonaei  perforationem  provocaverat.  Hac 
autem  inflammatione  saepius  repetita  vel  cellulosae 
adhaesiones  vel  firmae  concretiones  ventriculi  cum 
magno  omento,  sinistro  hepatis  lobo  et  pancreate 
formantur.  Cellulosae  adhaesiones  inter  ventriculum 
et  omentum,  interdum  etiam  inter  ventriculum  et 
sinistrum  hepatis  lobum  nobis  obvenientes,  letalem 
exitum  perforationis  impedire  non  possunt,  quod 
eaedem  post  perforationem  partim  inflammatione, 
quae  tunc  oritur,  partim  impetu  ventriculi  contento¬ 
rum  solvuntur  atque  dirumpuntur.  Contra  effusio 
stomachi  contentorum  firmo  fibro -cartilaginoso  exsu¬ 
dato,  quod  adhaesiva  inflammatio  genuit,  impeditur, 
quum  ventriculi  contenta  firmam  crassamque  telam 
offendant.  Hoc  autem  saepe  evenit  inter  anteriorem 
ventriculi  parietem  et  concavitatem  lobi  hepatis 
sinistri,  saepissime  inter  posteriorem  ventriculi  pa¬ 
rietem,  panereatem  et  vicinas  glandulas  lymphaticas, 
rarissime  inter  saccum  coecum  ventriculi  et  lienem. 
Si  igitur  destructio  ulcerativa  in  tunicam  serosam 
extenditur,  perforatio  fibro  -  cartilaginosa  adhaesione 
impeditur,  nihilo  minus  autem  organon  coalitum  ulcere 
corripi  et  corrosione  majorum  vasorum  vehementes 
haemorrhagiae  ipsaque  mors  procreari  possunt. 
Atque  accidit,  ut,  ventriculo  et  anteriore  abdominis 

pariete  coeuntibus ,  hoc  loco  ex  perforante  ulcere 
Ustula  ventriculi  oriretur1 2)  aut  ut  ulcus,  quum  sto¬ 
machus  cum  colo  transverso  coivisset,  hoc  perfo¬ 
raretur,  quo  commercium  ventriculum  inter  atque 
*• 

hitestinum  crassum  existeret.^) 

;  '  :  .  J  '  ~  A  '  '  I.  '' 

Symp  tornat  olo  gia. 

Symptomata  chronici  vertriculi  ulceris,  prius 
quam  omnes  ejus  tunicas  perroserit  'per  longum 
tempus  tam  obscura  sunt,  ut  negligantur,  minoris 
aestimentur,  et  neuralgicis,  dyspepticis  flatulentis- 
que  molestiis  adnumerentur ,  donec  repente  symp¬ 
tomata  vitae  saepe  periculosissima  avadant.  In  uni¬ 
versum  e  variis  medicorum  narrationibus  et  ex  va¬ 
riis  morborum  historiis,  quas  de  hac  re  conscriptas 
inveni,  perspicuum  fit,  ulcus  illud  sub  diversorum 
morborum,  quos  enumeraturus  sum,  imagine  exoriri 
posse.  Saepe  enim  cardialgiae  symptomata  fert. 
Dolor  in  regione  epigastrica  esse  solet,  neque  raro 
intra  costas  ad  vertebras  et  scapulas  propagatur. 
Ille  vel  premens,  vel  tendens,  vel  trahens  vel  urens 
sentitur  et  saepe  tam  intolerabilis  est,  ut  aegroti 
gementes  se  contrahant.  Dolorum  insultus  aegrotos 
saepius  per  diem  invadere  solent,  interdum  mane 
interdum  vespere,  modo  in  coena,  modo  et  quidem 

1)  Comp.  v.  jS/erieten  in  silis  Commentariis  T.  3.  p.  149 — 50. 
Beaugrand  (Jornal  de  conais.  med.  chir.  t.  11.  p.  300.) 

2)  Haller  (Elem.  physiol.  T.  XIX.  p.  187.)  Abercombie. 
Krankheiten  des  Magens  etc.  1843.  S.  52. 

saepius  post  coenam  et  tum  vehementissimi  sunt.  In 
multis  casibus  iusultus  vomitu  fluidi  pituitosi  et  vi- 
scidi  aut  aquosi,  limpidi  insipidi  aut  aciduli  finitur, 
quod  non  raro  subnigris  aut  fuscis  flocculis  mixtum 
est,  quas  Cruveilhier  esse  sanguinem  ulcere  secre¬ 
tum  succoque  gastrico  imbutum  credit.  Tum  dolor 
interdum  augetur,  interdum  vero  minuitur.  Lingua 
plerumque  pura  et  liumida,  sitis  non  adaucta,  sae¬ 
pius  deminuta.  Obstructio  alvi  raro  deest,  quod 
symptoma  dolores  veliementiores  reddit  atque  moles¬ 
tius  eo  fit,  quod  nullum  remedium  sine  dolore  alvum 
aperire  potest.  Aegroti  colorem  faciei  perdunt,  quae 
pallida  atque  subflava  fit.  Macies  modo  celerius, 
modo  post  longiorem  morbi  durationem  oritur. 

Saepe  etiam  ulcus  ventriculi  symptomata  ga¬ 
stritidis  mucosae  ostendit.  Praeter  [molestias  dyspep- 
tieas  et  intumescentiam  abdominis  dolor  continuus, 
obtusus,  premens,  interdum  rodens  in  regione  epi- 
}  gastrica  se  praebet,  qui  digitorum  impressione 
adaugetur.  Dolor  post  coenam  praecipue  assum- 
[  ptis  acribus,  aromaticis  acidisque  cibis  acerbior  fieri' 
5  solet.  Etiam  vomitus  coena  peracta  et  quidem  brevi 
jj  post  eam  exoritur;  raro  tantummodo  aegroti  ieiuni 
r  viscidum  mucum  aut  fluidum  aquosum  insipulumque 
i  aut  acre  et  acidum  evomunt.  Interdum  in  illo  muco- 

I  striae  sanguinis  vel  flocculi  fusci  insunt.  Post  lon¬ 
gius  deinde  tempus  obtegumentum  linguae,  jactura 
appetitus,  taedium  certorum  ciborum,  praecipue 
carnis  apparent.  Pyrosis  interdum  pertinax  symptoma 

i  est.  Macies  atque  caetera,  quae  ante  nominavimus 

•  ■ 

symptomata  secundaria  mox  in  conspectum  veniunt. 

Quo  propius  autem  ad  peritonaeum  ulcus  acces¬ 
sit,  eo  planiora  illa  symptomata  in  conspectum  ve¬ 
niunt.  Praecipue  dolores  vjeliementiores  aderunt,  qui 
antea  intermittentes,  tunc  continue  apparebunt.  Hoc 
modo  tunc  fere  semper  statim  post  coenam  vomitus 
nobis  occurret,  qui  aegroto  non  levamen  ut  antea 
praebet. 

Cum  his  variis  symptomatis  praesertim  in  pro¬ 
gresso  ulcere  saepe  vomitus  cruentus  ac  diarrhoea 
sanguinem  modo  sincerum,  fluidum,  modo  nigrum, 
congrumatum  largiens,  sese  conjungere  possunt,  si 
ulcus  majora  vel  minora  vasa  corrodat  et  nisi 
aegroti  haemorrhagia  ventriculi  occulta  pereant, 
praevia  interdum  perceptione  ac  si  eruor  in  stomacho 
colligeretur,  sub  pulsu  frequenti,  obscuro,  exili, 
ac  extremitatum  frigore,  facie  saepe  pallida,  col¬ 
lapsa,  lipothymiis  et  aliquando  convulsionibus.  Si 
autem  apparet  vomitus  sanguinis,  modo  pauci,  modo 
copiosissimi;  tunc  puri,  fluidi,  inodori;  tunc  cibis 
aut  saburris  mixti;  tunc  atri,  picci,  coerulei,  acidi, 
in  placentas  coagulati  et  concretionibus  polyposis  et 
carneis  mixti:  per  intervalla  et  saepe  periodice,  (at 
non  semper  vomitus  cruentus)  recrudescere  solet, 
donec  sensim  sensimque  remittat,  vel  evanescat, 
aut  donec,  quod  saepius  fieri  solet,  praesertim  quum 
major  arteria  laesa  sit,  aegroti  vires  exhauriantur. 

Quamquam  igitur  periculosissimi  hujus  morbi  ad¬ 
modum  varia  symptomata  apparere  solent,  tamen 
interdum  omnia  symptomata  desunt;  nam  sectioni- 


btis  satis  manifestum  est,  saepe  in  cadaveribus  ul¬ 
cera  reperiri,  quorum  per  vitam,  quum  omnia  morbi 
ventriculi  symptomata  defuissent,  ne  suspicio  qui¬ 
dem  orta  erat.  Eadem  ratione  cicatrices  invenimus, 
quamquam  ex  acuratissima  anamnesi  neque  cardial- 
gia  neque  alius  ventriculi  morbus  cognosci  potuerat. 
Ejusmodi  casus  a  plerisque  autoribus  observati  sunt. 
Atque  adeo  Addison  et  Kingston  letiferas  perfora¬ 
tiones  observarunt ,  quamquam  nullum  morbi  ventri¬ 
culi  symptoma  antecesserat. 

Perforatio  ventriculi  lusce  plerumque  symptoma¬ 
tis  insignis  est.  Postquam  per  longius  temporis 
j/  spatium  molestiae  illae,  quas  supra  descripsimus, 
plus  minus  perspicue  perduraverunt,  aegrotus  extem¬ 
plo  rupturam  quasi  in  abdomine  simulque  vehementis- 
simos  ab  hypochondrio  sinistro  ad  scapulas  vel  ad 
lumbos  extensos  dolores  maxima  cum  animi  anxie¬ 
tate  et  mortis  timore  sentit.  Vomitus  modo  aut  in 
vomendi  conatus  convertitur,  aut  cum  rejectione 
acerrimae  materiae  vel  ipsius  sanguinis  contingit. 
Interea  extremitates  frigore  affliguntur,  facirs  defor¬ 
matur,  inquietudo,  et  anxietas  urgent,  arteriarum 
pulsus  est  plurimum  frequens,  contractus,  parvus 
fit 5  urina,  alias  retenta,  una  cum  faecibus  sua  sponte 
secedit.  Superaccedunt  porro  sitis  inexplebilis ,  lipo- 
thymiae  etc.  In  aegroto  quodam  sub  certis  et  deter¬ 
minatis  corporis  sui  positionibus,  ex  abdomine  ru¬ 
mor,  stillicidio  aequiparandus ,  prodibat.  Mors 
post  longius  aut  brevius  tempus  miseram  sortem 
finit,  dum  aegrotus  usque  ad  finem  sui  compos  re- 

manet.  Passim  autem  inter  nonnullas  horas  post 
perforationem  aegrotus  sine  peritonitide  acuta  cum 
convulsionibus  morte  extingui  potest. 

Si  autem  ulceratio  vicinum  organon  coalitum 
arripit,  hoc  certo  cognosci  non  potest;  sed  ex  vehe- 
mentissimis  doloribus  cardialgicis,  qui  non  raro  li- 
pothymiam  provocant,  atque  ex  frequente  vomitu 
cruento  qui  simul  vel  alternatim  cum  excrementis 
sanguineis  intrat,  colligi  potest,  hanc  perforationem 
adesse. 

‘  •,  '  ’  » 

Decursus . 

Perforantis  ventriculi  ulceris  decursus,  ut  jam 
supra  diximus,  est  chronicus,  partim  quod  ulceratio¬ 
nis  processus  lente  et  paullatim  progreditur,  et  sae- 
penumero  compluribus  mensibus  ad  ulcus  sanandum 
opus  est,  partim ,  quod  aegrotus  in  eundem  morbum 

/  ’  i  ’ 

saepius  recidit,  quum  manente  ad  ulcus  formandum 
dispositione  paulo ,  post  quam  ulceri  cicatrix  est 
inducta,  secundum,  tertium,  quin  etiam  complura 
exoriri  possint,  ita  ut  morbus  multos  per  annos  per¬ 
durare  possit.  Etenim  remanent,  ut  Rokitansky3) 
in  Austriacis  annalibus  commemorat,  quum  ulcus  ad 
cicatricem  pervenerit,  saepius  dyspepsiae  symptomta, 
quae,  quia  tunica  ventriculi  mucosa  est  affecta,  a 
perversa  succi  gastrici  secretione  proficiscuntur, 
atque  ita  efficere  possunt,  ut  ulcerationis  processus 


3)  Rokitansky;  in  Austeriacis  annalibus.  B.  18.  St.  2.  S.  206. 

renovetur.  Idem  ex  ulceris  rotundi  symptomatis  in 
multis  aegrotis  tria  stadia  distingui  posse  putat. 

Primum  stadium  s.  stadium  prodromorum  per¬ 
turbatae  functionis  ventriculi  symptomatis,  quae  saepe 
complures  annos  ante,  quam  ulcus  conformatum  est, 
apparere  possunt,  maxime  est  insignis. 

In  secundo  stadio  dolores  adaucti  in  epigastrio, 

vomituritiones ,  vomitus  praesertim  statim  post  coe- 

- 

nam,  obstructio  alvi,  omniaque  symptomata,  quorum 
antea  mentionem  fecimus,  nobis  in  conspectum  ve¬ 
niunt. 

* 

In  stadio  tertio  illa  symptomata,  quae  ulcus  no¬ 
bis  ostendit,  si  cavum  abdominis  aut  vicinas  partes 
perforat,  distinguimus. 

Etiamsi  liaec  stadia  in  aegroto  interdum  accu¬ 
rate  discerni  possunt,  tamen,  quum  hujus  morbi  symp¬ 
tomata  tam  valde  varient  et  in  multis  aliis  ventriculi 
morbis  nobis  occurrant,  saepissime  accidere  potest, 
ut  vel  penitissimus  prudestissimusque  medicus  fallatur. 

f 

Exit  u  §. 

Ulcus  ventriculi  rotundum  sanare  possumus 
praecipue  vel  potius  solum  in  duobus  primis  stadiis 
curantes,  ut  cicatrix  intra  stomachi  tunicas  confor¬ 
metur.  Verum  est,  in  ejusmodi  cicatricibus  aegro¬ 
tum  haudquaquam  omni  periculo  vacare,  quum 
partim  in  eundem  morbum  facile  recidat,  partim  cica¬ 
trices  ciborum  impetu  aut  agitatione  motuque  di¬ 
rumpi  possint.  Mors  autem  efficitur  repetita  hae- 

morrhagia,  quum  ulcus  minora  ventriculi  ipsius  vasa 
destruat  vel  progrediendo  in  organa  vicina  cum  sto¬ 
macho  coalita  majorem  arteriam  corrodat.  Prae¬ 
cipue  autem  mors  semper  in  tertio  stadio  ex  perito¬ 
nitide  acutissima  imminet.  Jam  fieri  potest,  ut  exitus, 
quamvis  tunicae  non  prorsus  sint  perforatae,  sit 
letalis  ex  tabe,  continuis  permagnis  doloribus,  diges¬ 
tionis  perturbatione  et  impedita  chymificatione ,  chy- 
lificatione  et  sanguificatione. 

Aetiologia .  - 

Quae  sit  causa  rotundi  stomachi  ulceris  non  pia 
num  et  perspicuum  nobis  est.  Qua  re  fit,  ut  scrip¬ 
torum  opiniones  hac  de  re  maxime  inter  sese  diffe¬ 
rant.  Quod  vero  ad  individualem  dispositionem 
attinet  ex  iis,  quae  a  singulis  dicta  sunt,  intelligi 
potest,  idem  in  unaquaque  aetate,  praecipue  autem 
matura  atque  a  pubertatis  initio  usque  ad  vigesimum 
quintum  annum  inveniri  et  muliebri  sexui  plus  dispo¬ 
sitionis,  quam  virili  esse  ad  hunc  morbum.  Minima 
autem  dispositio  esse  videtur  infantiae,  quum  non 
plus  quam  semel  pueri  ventriculum  ulcere  chronico 
esse  perforatum  constet.  Rokitansky  in  septuaginta 
novem  hominibus  quadraginta  sex  feminas  et  triginta 
tres  viros  illo  morbo  esse  affectos  memoriae  prodidit. 
Inter  illas  erant  duodeviginti,  quae  quinquagesimum 
annum  excesserant,  quindecim  nondum  triginta  annos 
et' in  his  tres  undeviginti,  septemdecim  et  sedecim 
annos  natae;  inter  hos  triginta  tres  viros  duodecim 

egressi  erant  quinquagesimum  annum,  sex  nondum 
triginta  annos,  atque  ex  liis  unus  septemdecim  annos 
natus.  Jaksch  e  tabulis,  quae  duce  Bochdalek  de 
diversissimis  cadaverum  sectionibus  factae  sunt,  in 
quinquaginta  septem  cadaveribus  rotundum  ventri¬ 
culi  ulcus,  et  in  quinquaginta  sex  ulceris  cicatrices 
invenit.  Ulcera  autem  erant  in  quindecim  virilibus 
et  quadraginta  duobus  femininis  cadaveribus  ,*  cicatri¬ 
ces  in  quadraginta  novem  femininis  et  septem  virilibus 
cadaveribus.  Quorum  aetates  hae  erant4): 


Anni. 

ulcera. 

cicatrices. 

ab  l — 10  apparebat 

l 

— 

„  10—20 

33 

3 

3 

„  20-30 

33 

6 

10 

„  30—40 

33 

8 

10 

„  40-50 

3? 

10 

10 

„  50—60 

3? 

11 

6 

„  60-70 

33 

12 

12 

„  70-80 

53 

3 

2 

„  80—90 

33 

3 

2 

Abercombie  commemorat  in  duodecim  hominibus 

t 

qui  rotundo  stomachi  ulcere  erant  affecti,  quinque 
1  viros  a  quadragesimo  usque  ad  sexagesimum  annum 
r  atque  septem  feminas  fuisse ,  quarum  quinque  a  qua- 
!  dragesimo  quinto  usque  ad  quinquagesimum  annum 
duae  autem  duodeviginti  annos  natae  erant.  E.  Crispe 


4)  Vierteljahrschrift  fur  die  praktische  Heilkunde,  heraus- 
gegeben  von  der  medici».  Facultiit  in  Prag.  1.  Jahrg.  1844. 
3.  Quartal.  S.  8. 

ulcus  quinquies  in  ehloroticis  virginibus  observavit, 
quae  vigesimum  tertium  annum  nondum  assecutae 
erant,  praeterea  unum  et  quinquaginta  ulceris  ro¬ 
tundi  exempla,  quae  collegit,  commemorat  et  ulcus 
in  triginta  novem  muliebris  et  duodecim  virilis  sexus 
hominibus  fuisse  explicat.  Quibus  triginta  novem 
hae  erant  aetates: 


inter  15 — 20  annum  erant  ulcera  21. 


v  . 


20- 

-25 

99 

25- 

-30 

?? 

?5 

30- 

-60 

?? 

?? 

Etiamsi  Cruveilliier ,  quod  ei  plerumque  ulcus  perfo¬ 
rans  in  virili  sexu  occurrebat,  muliebrem  sexum 
habere  plus  dispositionis  ad  hunc  morbum  negat, 
tamen  ex  iis,  quae  ceteri  scriptores  posuerunt,  satis 
apparet,  illam  sententiam  non  esse  probandam. 
Quod  vero  ad  aetatem  attinet  ex  omnibus,  quae  et 
superiores  et  complures  alii  medici  hac  de  re  con¬ 
tulerunt,  satis  perspicue  intelligitur ,  praecipue  pro¬ 
gressam  aetatem  et  in  muliebri  sexu  praecipue  evo¬ 
lutionis  tempus  ad  stomachi  ulcus  oriundum  esse 
maxime  idoneum. 

Quodsi  primum  muliebris  sexus  ulcus  accuratius 
consideremus  et  perquiramus,  saepissime  in  chloro- 
ticis  puellis  morbus  invenitur,  quae  vel  ex  amenor¬ 
rhoea,  vel  ex  irregularibus  menstruis  laborant,  aut 
in  feminis  anomala  menstruatione  allectis;  sed  etiam 
saepe  post  decrepiditatis  tempus  apparet.  Sunt  igi¬ 
tur,  qui  praecipue  irregulares  menses  esse  morbi 

causam  proximam  existiment,  eamque  imprimis  ratio¬ 
nem  afferant,  quod  ulcus  non  prius  cicatrice  obdu¬ 
catur,  nisi  menstrua  sint  rursus  constantia ,  et  quod 
ante  pubertatem  raro  inveniatur.  Quam  ob  rem  hoc 
ulcus  plane  dissimile  esse  putant  ejus,  quod  apud 
virilem  sexum  invenitur,  muliebri  proprium  atque 
stomachi  irritatione  ex  utero  orta  excitatum.  Verum 
si  perpendimus,  ulcus  etiam  in  iis  feminis,  quarum 
menstrua  nullo  modo  sint  impedita,  saepe  inveniri, 
atque  morbum  in  provectiore  aetate,  postquam  men¬ 
ses  jam  dudum  cesserunt,  esse  observatum :  iis, 
qui  muliebris  et  virilis  sexus  ulcera  distinguunt,  non 
assentire  possumus,  quum  omnia  ulceris  exempla, 
in  quibus  apud  mulieres  aliis  ex  causis  ortum  est, 
i  ad  tertiam  morbi  speciem  referre  debeamus.  Prae¬ 
terea  ne  clare  quidem  demonstratum  est,  utrum  in 

* 

illis  menstruatio  irregularis  vel  menostasia  morbum 
!  effecerint,  an  potius  menses  parci  et  deficientes  ex 
i  perturbata  nutritione,  quam  jam  antea  ortum  ulcus 
j  ventriculi  functione  perversa  genuerit,  provocati  sint? 
Quod  quidem  verisimillimuin  esse  videtur,  quia  clilo- 
rosin  e  turbata  chymificatione  proficisci  haud  raro 
videmus.  Si  igitur  uteri  functionem  laesam  saepe, 
etiamsi  non  semper,  habemus  causam  ventriculi  ul- 
|  cerum,  quod  uteri  et  ventriculi  nervi  arctissime  inter 
;  se  conjuncti  sunt,  eo  explicari  potest,  cur  ulcus  in 
sexu  muliebri  saepius  observetur.  Certe  non  facile 
aliam  causam  esse  arbitramur. 

Quamquam  Rokitansky  ulcus  interdum  praeter 
:  menstruationem  irregularem  etiam  in  morbo  hae- 

morrhoidali  anomalo  et  doloribus  arthriticis  existere 
vidit ;  tamen  quomodo  illud  cum  his  morbis  cohaese¬ 
rit,  explicare  non  potuit.  Quaecunque  autem  irrita¬ 
tionem  catarrhalem  frequentiorem  tunicae  mucosae 

ventriculi  et  hoc  modo  hypertrophiam  et  blenorrhoeam 

,  ..  ;  *  . 

effecissent,  ea  visa  ei  sunt  multum  ad  ulcera  con¬ 
firmanda  valuisse.  Neque  minoris  momenti  esse  fe¬ 
bres  intermittentes,  praecipue  quum  vertriculus  mor¬ 
bose  affectus  sit,  dicuntur.  Cruveilhier  dicit,  his¬ 
toriam  causarum  ulceris  simplicis  ventriculi  valde  obs¬ 
curam  esse,  vel  potius,  quaecunque  causae  gastri¬ 
tidis  habeantur,  eas  non  minus  ad  ulcus  ventriculi 
referendas  esse.  Quomodo  autem  fiat,  ut  locus  cer¬ 
tus  ventriculi  ulceretur,  ceterique  integerrimi  sint, 
id  difficile  explicatu  esse  videtur.  Etiam  Abercom- 
bie  ex  chronica  tunicae  mucosae  inflammatione  ul¬ 
ceris  rotundi  originem  ducit,  haec  dicens5)  morbi 
causam  esse  in  tunicae  ventriculi  mucosae  iuflam- 
matione  chronica,  quae  saepissime  in  parvo  et  cir¬ 
cumscripto  loco  existere  et  modo  lente  decurrere 
videatur.  Praeterea  esse  verissimile ,  eundum  per 
longum  tempus  perdurantem  subito  cessare  et  tum 
diversis  temporis  intervallis  interjectis  redire  posse, 
donec  postremo  continuus  et  majoris  momenti  mor¬ 
bus,  ut  induratio  tunicarum  vertriculi ,  ejus  coalitio 
cum  vicinis  organis  inflammatione  adhaesiva,  et  ul¬ 
ceratio  proficiscatur.  —  Nonnulli  Pragenses  medici 
putant,  ulcus  perforans  ex  haemorrhagicis  erosioni- 


5)  Abercombie.  Krankheifc.  desMagens  und  Darmk.  1843. S.21. 

bus  tunicae  mucosae  ventriculi  oriri,  in  quibus  appa¬ 
rent  rotunda  loca  magnitudine  grani  milii  vel  pisi , 
aut  angustae,  longae  striae,  in  quibus  tunica  mucosa 
est  rubescens,  soluta,  emollita,  sanguine  madida  et 
levem  erosionem  praebens.  Quae  substantiae  demi¬ 
nutio,  interdum  in  certo  loco  tunicam  mucosam  cor¬ 
rodens,  causa  ulceris  esse  dicitur.  Hic  autem  ge¬ 
nerationis  modus  valde  dubius  videtur,  quia  erosio¬ 
nes,  majorem  vel  minorem  partem  tunicae  muco¬ 
sae  occupantes,  modo  unum  ulcus  procreant,  quum 
plura  ulcera  in  variis  locis  et  in  variis  stadiis  inven¬ 
tum  iri  credas.  Etiam  si  putes ,  ulcus  orriginem  du¬ 
cere  ex  circumscripta  haemorrhagica  erosione,  mirum 
est,  cur  tantum  una  pars  ceteris  integris  deleatur, 
Alii  scriptores  commemorant,  uicus  saepius  in 
iis,  qui  scrophulosi  vel  tuberculosi  laborant,  oriri 
ubi  materies  tuberculosa  in  tunica  mucosa  ventriculi 
deposita  et  pauilatim  emollita  sit.  Berndt  quum 
idem  in  iis  modo,  qui  scrophulosi  aut  tuberculosi 
affecti  erant,  videret,  ex  illa  loco  circumscripto 
deposita  et  emollita  materie  tuberculosa  originem 
morbi  ducit.  Quod  eo  probabilius  esse  videtur, 
quia  multa  exempla  commemorantur,  ubi  ulcus 
ventriculi  simul  cum  tuberculosi  pulmonum  ob¬ 
servatum  est.  Quod  ad  hanc  rem  attinet,  Jaksch  in 
viginti  sex  hominibus  ulcus  cum  tuberculosi  pulmo¬ 
num  complicatum  invenit,  et  a  Kerstale  exemplum 
nobiscum  communicatum  est,  ubi  in  milite,  qui  mul¬ 
tum  diuque  scrophulosi,  ulceribus  colli  scrophulosis 
et  carie  scapulae  laborans  postremo  phthisi  tuber- 

2* 

eulosa  defunctas  est,  ulcus  ventriculi  inveniebatur. 
Quamobrem  autem  materies  tnberculosa  certo  loco 
deponatur,  usque  ad  hoc  tempus  ne  suspicari  qui¬ 
dem  ,  nedum  explicare  possumus.  Multo  tamen  dif¬ 
ficilius  est  explicatu,  qua  ratione  ulcus  rotundum 
oriatur  in  iis,  qui  optima  valetudine  uti  neque  dys- 
krasia  aliqua,  neque  alio  morbo  affecti  esse  viden¬ 
tur.  Atque  exempla  hujus  rei  haud  raro  nobis  ob¬ 
veniunt. 

Postremo  addam,  quae  Osborne6)  de  origine 
ulceris  ventriculi  tradidit.  Eo  potissimum  loco,  i.  e. 
in  curvatura  minori ,  ubi  ulcus  ventriculi  creberrime 
existit,  glandulas  tunicae  mucosae  esse  putat,  quae 
acidum  ventriculi  succum  secernant.  Credit  igitur, 
interdum  coronam  illarum  glandularum  tam  acidum 
succum  secernere,  ut  superficies  ab  eo  tacta  celeri¬ 
ter  corrodatur  et  sensim  sensimque  ventriculi  parie¬ 
tes  usque  ad  peritonaeum,  quod  diutius  repugnet, 
deleantur.  Quae  tamen  sententia  rotunda  illa  et  cir¬ 
cumscripta  ulceris  forma  refutatur;  nam  succus,  qui 
secernitur  in  rotunda  illa  parte  remanere  non  potest, 
sed  huc  et  illuc  fertur,  quare  etiam  corrosio  in  om¬ 
nibus  illis  tunicae  mucosae  partibus,  quae  succo 
acido  tanguntur,  existere  deberet.  Praeterea  suc¬ 
cus  gastricus  imprimis  in  sinistra  ventriculi  parte  et 
sacco  coeco,  ubi  ulcus  rarissime  observatur,  secerni 
videtur. 


6)  Canstatt  tind  Eisemnanns  Jaliresbericht.  Jahrgang' 
1845.  B.  III.  S.  569. 

Quaecunque  causae  ulcus  ventriculi  procreent, 
certa  ulceris  sedes  in  parte  ventriculi  pylorica  mira 
est  et  nullo  modo  ab  Anatomis  et  Physiologis  expli¬ 
cari  potest;  attamen  in  peculiari  physiologica,  nobis 
adhuc  ignota  functione  hujus  ventriculi  partis  et 
duodeni  causa  esse  debet,  quum  rotundum  ulcus 
fere  semper  in  illa,  seinel  a  Rokitansky  in  duodeno 
transverso  superiore  et  semel  a  Litzmann  in  parte 
duodeni  descendente  observatum  sit,  sed  nunquam 
in  alia  parte  tracti  alimentarii.  Omnia  hoc  loco  de 
mira  ulceris  certa  sede  exposita,  ad  omnes  ventri- 
culi  morbos  pertinent,  qui  semper  etiam  certam  re¬ 
gionem  occupare  solent.  Sic  gastritis  mucosa,  hae¬ 
morrhagicae  erosiones  et  scirrhus  fere  semper  in 
pylori  parte  inveniuntur,  gastromalacia  contra  modo 
in  sacco  coeco. 

Quod  attinet  ad  ea,  quibus  aegrotus  occupatus 
erat,  ex  his  nihil  concludi  potest.  Nam  videmus  ul¬ 
cus  ventriculi  in  iis,  qui  dissimillimis  rebus  operam 
dant,  in  iis,  qui  stantes  et  qui  sedentes  negotia  sua 
perficiunt,  in  iis,  qui  vitam  in  aere  et  qui  in  con¬ 
clavibus  inclusi  degunt. 

Num  horae  vel  conditiones  aeris  aliquid  ad  pro¬ 
vocandum  ventriculi  ulcus  valeant,  destinari  non 
potest,  quamquam  mirum,  quod  illud  praecipue  vere 
et  certis  annis  observabatur,  aliisque  temporibus 
nullum  inveniebatur  morbi  exemplum?  Neque  minus 
nescimus,  num  regiones  certae  ad  morbum  excitan¬ 
dum  vim  aliquam  habeant*  Attamen  hoc  paene  sus¬ 
picari  possumus,  quoniam  illud  ulcus  in  aliis  regioni- 

bus  rarissime,  in  aliis  saepius  observatum  est  quod 
quidem  hinc  explicari  potest,  quod  sectiones  cada¬ 
verum  nonnullis  locis  aut  non  sint  concessae,  aut 
non  satis  accurate  factae. 

Si  respiciamus  causas  occasionales ,  invenimus» 
nonnullos  aegrotos  originem  morbi  ducere  et  e  cibis 
difficilibus  concoctu  et  ex  eo,  quod  nimis  ventriculus 
oppletus  erat.  Saepe  etiam  affectus  deprimentes, 
ut  tristitia,  moeror,  timor,  causae  occasionales  fuisse 
dicuntur.  Refrigerium,  quod  praecipue  ventriculum 
affecit,  potus  frigidus  in  corpore  sudore  tecto,  usus 
spirituosorum,  febres  intermittentes  praeteritae  saepe 
causae  excitantes  habendae  sunt. 

*  *  -  •  *  i  -  .  'Si  >  ?  >  •  *  '  -  f  -  i  •  '  -  i-  < 

Diagnosis. 

Quum  morbus  ille  perniciosus  summum  vitae 
periculum  semper  adferat,  gravissimi  est  momenti 
medico,  eum  nascentem  vel  vix  ortum  cognosci,  quo¬ 
niam  hoc  stadio  solo  ulcus  superari  potest.  Sed 
hujus  stadii  diagnosis  dificillima  est,  quia  ulcus  de¬ 
cursum  facit  interdum  sine  ullo  morbi  vestigio  peri¬ 
culosi,  tum  autem  subito  symptomata  gravissima  ad¬ 
sunt,  quae  letalem  exitum  adducunt,  et  quia  inter¬ 
dum  per  longum  tempus  speciem  prae  se  fert 
cardialgiae  vel  dyspepsiae,  dum  re  vera  malum 
summi  discriminis  occulte  conformatur.  Si  praeterea 
respiciamus,  quam  facile  medicus,  quum  diagnosis 
saepissime  difficillima  sit,  vitam  aegroti  curando  alium 
morbum  ventriculi  summo  mortis  periculo  exponere 

possit,  ex.  gr.  aegroto  hoc  nialo  affecto  emeticum 
porrigat  ad  tollendum  gastricismum ,  quamvis  cura¬ 
tione  morbo  idonea  et  apta  ulcus  sanari  potuerit, 
manifestum  est,  quanti  sit  momenti  diagnosis.  Cae- 
terum  quum  multi  alii  ventriculi  gravissimi  morbi 
sint,  qui  facile  cum  ulcere  confundi  possint ,  licet 
nobis  postea  de  iis  verba  facere,  atque  signa  et  symp¬ 
tomata  proferre,  quibus  ab  ulcere  discrepant. 

Quoniam  jam  nulla  certa  ulceris  in  primo  stadio 
symptomata  reperiuntur,  primum  ea  significabimus, 
ex  quibus  ulcus  adesse,  opinari  possumus.  Permis¬ 
sum  est  nobis,  ut  ulcus  ventriculi  suspicemur,  si 
,  post  coenam  quamcunque  statim  in  ventriculo  existit 
et  per  tempus  digestionis  perdurat  dolor,  praecipue, 
si  certo  loco  persentitur  et  pressu  augetur.  Atta¬ 
men  facile  decipi  possumus,  si  dolores  per  longum 
tempus  decedunt  et  aegrotus  bene  valere  videtur, 
aut  si  symptomata  diaeta  accurate  ordinata  remittun¬ 
tur,  nam  observatum  est,  illud  fieri  et  tamen  mor¬ 
bum  mox  exitum  letalem  afferre  posse.  Si  porro 
dolor  emesi  mitigatur,  ubi  antea  vehementer  aegro¬ 
tantem  cruciabat,  conjici  potest,  morbum  ulcere  ex¬ 
citatum  esse.  Sed  etiam  antea  jam  commemoravi¬ 
mus,  morbum  sine  emesi  ad  summum  conformationis 
gradum  pervenire,  et  interdum  eundem  emesi,  quae 
neque  frequens  neque  regularis  et  cum  levi  dolore 
conjuncta  sit,  nobis  in  conspectum  venire  posse. 
Praeterea,  hunc  morbum  adesse,  suspicari  possumus 
in  iis,  qui  jam  aliquamdiu  cardialgia  et  digestione 
impedita  cum  obstructione  sint  affecti,  simulque 

saepius  vomant  liquorem  aquosum  et  mucosum,  in 

% 

quo  sanguinis  striae  vel  maculae  subrubrae  inveni¬ 
antur.  Si  autem  vomitus  constanter  statim  post 
coenam  ingruit  et  eodem  sanguis,  interjectis  spatiis 
brevioribus  vel  longioribus,  ejicitur,  ventriculum 
ulcere  affici  certius  affirmare  possumus. 

Haemorrhagiae,  quae  nobis  in  omnibus  ulceris 
stadiis  occurrere  possunt,  et  vomitu  cruento  et  alvi 
dejectionibus  sanguineis  in  oculos  nobis  cadunt,  in 
cognoscendo  hujus  morbi  maximi  momenti  sunt. 
Quum  autem  ventriculi  haemorrhagiae  multis  aliis 
causis  excitari  possint,  causa  proxima  earum  inqui¬ 
renda  et  symptomatum,  quae  antecesserunt,  ratio 
habenda  est.  Hoc  modo  vomitum  cruentum,  qui  in 
ulcere  nobis  in  conspectum  venit,  post  quam  diutius 
illa  symptomata  progressa  sunt,  ex  quibus  ulcus  ad¬ 
esse  suspicaremur,  ab  illo,  qui  e  gastritide  acuta 
vel  splenitide  aut  e  plethora  portarum  passiva  aut 
aliis  causis  originem  ducit,  facile  distinguere  possu¬ 
mus.  Nam  in  acuta  haemorrhagia,  inflammatione 
lienis  vel  ventriculi  provocata ,  horum  organorum 
inflammationis  signa  adsunt ;  perscrutatione  lienis 
intumescentiam  inveniemus  et  in  ejus  regione  aegro¬ 
tus  vehementes  dolores  sentiet.  In  vomitu  cruento 
autem  passiva  venae  portae  et  lienis  plethora  pro¬ 
vocato  hae  res  sunt,  quae  nobis  in  cognoscendo  hoc 
morbo  prodesse  possunt.  Intumescentiam  lienis  ma¬ 
nibus  facile  sentire  poteris ;  abdomen  nonnihil  infla¬ 
tum,  digestio  perturbata;  aegrotus  praebet  atrabili- 
arem  constitutionem,  et  jam  saepius  ante  vomitu 


cruento  et  alvi  dejectionibus  sanguineis  laboravit; 
sanguis  vomitu  et  diarrhoea  evacuatus  *  ater  et  cras¬ 
sus  est.  De  vomitu  cruento  ex  ulceratione  carcino- 
matosa  postea  dicam.  Minorem  difficultatem  affert 
diagnosis  morbi  tertii  stadii,  in  quo,  omnibus  ven¬ 
triculi  tunicis  perforatis,  ejus  contenta  in  abdominis 
cavum  effunduntur.  Tunc  aegroti  sensus ,  quasi  quid 
in  abdomine  dirumpatur,  magna  anxietas  et  mortis 
timor,  dolores  ingentes,  abdomen  inflatum,  arteria¬ 
rum  pulsus  parvi,  debiles  et  tam  frequentes,  ut  nu¬ 
merus  eorum  vix  animadyerti  possit,  artuum  frigor 
et  tremor,  sitis  magna,  vomituritiones  et  omnino 
quaecunque  peritonitidem  significare  solent,  nos  cer¬ 
tiores  faciunt,  perforationem  factam  esse.  Perforatio 
autem,  quod  in  organon  vicinum  ventriculo  coalitum 
incidit,  certe  nunquam  cognosci  potest,  quod  eam 
certa  symptomata  non  assequuntur. 

Quum  igitur  symptomata ,  quae  in  hoc  morbo  in 
conspectum  veniunt,  maxime  sint  diversa,  ad  diagno¬ 
sin  constituendam  praecordia  accuratissime  sunt  per¬ 
scrutanda  et  pleno  stomacho  et  inani,  ut  cognosca- 
tur,  quo  loco  dolor  fixus  sit.  Si  locus  durus  invenitur, 
ex  eo  naturam  morbi  suspicari  possumus,  praeser¬ 
tim  quum  plura  alia  ulceris  symptomata  adsunt. 
Sed  etiam  constat ,  ulcerationes  gravissimas  sine  ulla 
duritie  adesse,  neque  semper  duritiem  gravem  inspec¬ 
tione  inveniri  posse. 

Quibus  absolutis,  eos  morbos  exponamus,  qui 
cum  stomachi  ulcere  perforante  confundi  possunt, 
i  ut  hac  ratione  diagnosis  accuratius  constituatur. 

A  cardialgia  initium  faciamus.  Discrimina  gra¬ 
vissima  haecce  sunt.  Cardialgia  mere  dynamica, 
aut  congestiva  etiamsi  jam  diu  adest,  tamen  corporis 
maciem  et  coloris  vultuumque  mutationem  nunquam 
gignit,  qualem  in  ea,  quae  cum  stomachi  ulcere  est 

i 

conjuncta,  observare  solemus.  Praeterea  Cardialgia 
mere  dynamica  cum  acerbationibus  hystericis  se  con¬ 
jungere  solet,  ita,  ut  simul  cum  his  se  ostendat,  vel 
vicissim  cum  spasmo  in  aliis  organis  inveniatur; 
neque  est  eadem  tam  pertinax,  quam  illa,  et  cura¬ 
tione  accommodata  facile  depelli  potest,  neque  in 
ea,  manuum  impressione  dolor  magnopere  augetur, 
sed  potius  deminuitur;  quod  contra  in  cardialgia 
ex  ulcere  profecta  dolor  etiam  leni  pressione  exacer¬ 
batur.  In  cardialgia  congestiva  semper  stasin  orga¬ 
norum  abdominalium  et  praecipue  lienes  et  hepatis 
observare  licet,  et  plerumque  conjuncta  est  cum 
vitiosa  ventriculi  secretione,  quae  obtegumento  lin¬ 
guae  atqu$  inappetentia  ciborum  insignis  esse  solet- 
Si  cum  vomitu  cruento  cardialgia  est  conjuncta, 
alteram  cum  altera  vix  confundere  possumus. 

•  *  *  i  n 

G  as  tritis  chronica. 

Quum  symptomata  gastritidis  chronicae,  sicut 
jam  supra  commemoravimus ,  ulceris  symptomatis 
saepe  simillima  sint,  haud  raro  fit,  ut  hoc  ab  illa 
vix,  quin  etiam  omnino  non  possit  distingui ,  prae¬ 
sertim  quum  ulcus  interdum  ex  illa  provocetur,  vel 
tum  eadem  conjunctum  observetur.  Quod  quidem 

minoris  momenti  est,  quia  curatio  utriusque  morbi 
non  diversa  est. 

Scirrhus  ventriculi. 

\ 

Ut  initio  morbi  ulcus  ventriculi  a  scirrho  distin¬ 
guatur,  vix  fieri  potest;  quod  etiam  postea  difficile 
esse  videtur,  nisi  scirrhus  tumore  majore  cognosci 
possit.  Si  dubitemus,  utrum  ulcus  an  scirrhus  ad¬ 
sit,  haecce  ad  dijudicandos  morbos  utilia  esse  pos¬ 
sunt.  Respiciendum  enim  est,  scirrhum  frequentius 
in  viris,  quam  in  muliebribus,  saepius  aetate  pro¬ 
vecta,  quam  juvenili  aetate,  qua  ulcus  perforans 
ventriculi  saepius  observatur,  nobis  occurrere.  Atta¬ 
men  haec  momenta  diagnosin  unius  aut  alterius  morbi 
modo  verisimiliorem  reddere  possunt.  Si  autem 
dyskrasia  earcinomatosa  macie  corporis ,  colore  flavo 
faciei  aliisque  probatur,  dubitari  non  potest,  quin  de 
scirrho  agatur,  nam,  etsi  macies  corporis  paulatim 
ulcere  efficitur,  tamen  tardius  fieri  solet  neque  totus 
organismius  tantopere  offenditur,  quam  scirrho.  Prae¬ 
terea,  si  ulcus  adest,  emesis  saepe  quidem  sed 
tamen  non  semper  ac  praecipue  statim  post  coenam 
observatur ;  in  scirrho  vomitus  materiae,  cujus  color 
coffeae  sedimento  similis  est  et  in  qua  partes  aliquae 
pseudo-  plasmatis  interdum  reperiuntur,  plerumque 
post  horas  tres  vel  quatuor  cibis  captis,  fere  nun¬ 
quam  desideratur.  Ceterum  scirrhus  non  permit¬ 
tere  solet,  ut  aegrotus  per  tempus  aliquod  bene 
valeat,  dum  propter  ulcus  ventriculi  saepe  valetudo 

aliquamdiu  optima  osse  potest,  diaeta  et  vitae  regi¬ 
mine  ordinatis. 

Perforatio  perfecta  propter  vim  et  subitum  symp¬ 
tomatum  impetum  interdum  toxicationis  suspicionem 
movere  potest.  Haec  discrimina  sunt;  Perforationem 
ulceris  jam  aliquamdiu  molestiae  ventriculi,  quas 
supra  descripsimus,  et  dolores  praecedunt;  ante 
veneficium  aegrotus  plane  fuit  sanus.  Simulatque 
toxicatio  facta  est.  vomitus,  ex  quo  perscrutatione 
physica  et  cliemica  venenum  facile  agnosci  potest, 
oritur,  praeterea  alvi  dejectiones  dysenteriae  similes 
corrosione  tunicae  mucosae  tractus  alimentarii  exci¬ 
tatae,  neque  minus  illa  symptomata,  quae  venenum 
in  aliis  organis  ,  rnaxime  in  systemate  nervoso  pro¬ 
vocat,  adsunt.  Haec  symptomata  in  ulceris  ventri¬ 
culi  perforatione  semper  desunt;  nam  hic  vomitu- 
ritiones,  obstructio  alvi  pertinax,  conscientia  ab  initio 
perforationis  usque  ad  mortem  non  perturbata,  repe- 
riuntur.  Si  magna  copia  ventriculi  contentorum  et 
quidem  liquidorum  in  abdominis  cavum  effunditur, 
illa  percussione  in  locis  abdominis  inferioribus  co¬ 
gnosci  potest.  Interdum  auscultatione,  aegroto  bibente, 
sonitus,  stillicidio  aequip  arandus  et  tinnitui  metallico 
similis,  eo  existit,  quod  guttae  singulae  liquoris  per 
ventriculi  foramen  in  abdominis  cavum  delabuntur. 
Haec  omnia  desunt  in  toxicatione,  ubi  oris  et  fau¬ 
cium  et  aesophagi  laesio  ex  veneni  hausti  corrosione 
invenitur. 

•  -.  )  1  -  - ‘  r  '  '  *  ‘  *  ***■  **•*•* 

Prognosi  s. 

Quum  ventriculus  in  organismo  magni  momenti 
sit,  facile  intelligi  potest,  ulcus  rotundum  ad  morbos 
gravissimos  pertinere,  praesertim  quum  omnes  ejus 
tunicae  facile  perforari  possint.  Periculum,  quod 
morbus  affert,  valde  augetur  decursu  occulto  et  lento 
et  exiguis  molestiis,  quae  saepe  aegrotum  paululum 
vexant,  ita  ut  medicus  diligentissimus  et  artis  peri- 
tissimus  facile  falli  possit,  et  curatio  salutaris  omit¬ 
tatur.  Vis  autem  et  gravitas  ulceris  praecipue  a 
formationis  gradu  pendet,  nam  prognosin  non  malam 
l  ulcus  in  primis  stadiis  nobis  praebet,  priusquam  in- 
j  volucrum  peritonaeale  sit  correptum;  atque,  si  tu¬ 
nica  mucosa  sola  est  ulcerata,  non  tantum  periculi 

,  :  \ 

est,  quantum,  si  tunica  muscularis  jam  est  correpta. 
Ulcera  in  hoc  formationis  gradu  sanari  possunt, 
sicut  permultae  cadaverum  sectiones  nos  docent,  eo 
modo,  ut  cicatrices  formentur,  dummodo  remedia 
apta  et  idonea  adhibeantur,  quamquam  aegrotus, 
i  ulcere  penitus  sanato ,  a  recidivis  nullo  modo  tutus 
est.  Quo  magis  peritonaeum  ulcere  offenditur,  eo 
gravius  est,  quod  ulceratio  illud  facile  penetrare 
potest,  aut  ventriculo  nimium  cibis  repleto,  vomitu 
crebro  et  aliis  causis  subito  rumpi  potest,  ita  ut 
ventriculi  contentorum  effusione  peritonitis  acutissima 
oriatur.  Ex  quo  manifestum  fit,  prognosin  pessimam 
esse,  si  perforatio  perfecta  sit.  Paulo  melius  est 
praesagium,  si  ulcus  ventriculum  perforans  organum 


ventriculo  coalitura  tangit,  quo  prohibetur,  ne  statira 
contenta  in  abdominis  cavum  incidant.  Quin  etiam 
fieri  potest,  ut  ope  naturae  et  medico  adjutore  ulcus 
cicatrice  obducatur.  Quod  quidem  raro  contingit, 
quia  ocius  aut  serius  plerumque  exitum  letalem 
videmus,  dum  aqt  majora  vasa  sanguifera  ulceratione 
arripiuntur,  quo  sanguinis  profusio  nascitur,  quae 
sedari  non  potest,  aut  organa  ipsa  depravantur,  aut, 
adhaesione  dirupta,  ventriculi  contenta,  in  abdomi¬ 
nis  cavitatem  effunduntur.  Magni  momenti  est,  quam 
quam  aegrotus  non  statim  summo  in  periculo  versa¬ 
tur,  si  ulcere  communicans  via  inter  ventriculum  et 
colon  transversum,  vel  si  fistula  inter  stomachum 
et  abdominis  indusia  orta  est,  quum  vita  aliquam, 
diu  servari  possit.  Etiam  pendet  periculum,  quod 
ulcus  quoque  in  stadio  secum  fert,  a  corruptis  mino¬ 
ribus  vel  majoribus  truncis  vasorum,  unde  sanginis 
effusiones,  quae  saepius  repetitae  brevi  tempore 
mortem  adducere  possunt,  existunt. 

/ 

In  casu  speciali  dijudicando  ratio  habenda  est 
morborum  cum  ulcere  ventriculi  conjunctorum;  cau¬ 
sarum  disponentium  et  morbum  sustinentium,  exempli 
gratia  dyscrasiarum  cujusque  generis ,  menstruatio¬ 
nis  irregularis,  haemorrhoidum  anomalarum,  arthri¬ 
tidis  aliorumque  morborum,  neque  minus  constitu¬ 
tionis  aegroti,  nam  difficile  non  est  intellectu,  ulcus 
in  corpore  sano  et  robusto  facilius,  quam  in  dys- 
erasia  correpto  et  debili  sanari  posse.  Atque  etiam 
tempus,  per  quod  ulcus  jam  duravit  est  respicien¬ 
dum,  quum  illud  inveteratum,  etiamsi  ventriculum 

non  perforet  neque  sanguinis  effusionem  provocet, 
digestione  perturbata,  mortem  tabe  afferre  possit. 

Curatio * 

Si  medico  contigit,  ut  ulcus  ventriculi  rotundum 
in  primo  stadio  cognoverit,  haec  curatio  adhibenda 
est.  Primum  ab  aegroto  vitanda  sunt,  quaecunque 
ad  morbum  augendum  vim  aliquam  exercere  possint. 
Caveantur  igitur  refrigeratio ,  corporis  motus  vehe- 
i  mentes,  animi  labores  continui,  affectus  deprimen- 
i  tes,  ut  moeror,  tristitia,  ira  cet.,  imprimis  aegro¬ 
tus  curet,  ne  ventriculum  supra  modum,  potibus  vel 
cibis  difficilibus  coctu,  irritantibus,  ventriculum  in¬ 
flantibus,  impleat,  qui,  sicut  facile  intelligi  potest, 
non  solum  ulcus  tangentes  sanationem  impediant, 
sed  etiam  decursum  ulceris  valde  accelerent.  Quare 
diaeta  mitis  et  blanda  necessaria  est  ad  sanationem 
perfectam.  Primum  locum  tenet  lac,  quod,  quum 
sit  mite  et  bene  nutriat,  ab  omnibus  scriptoribus 
laudatur.  Cruveilhier  praecipit,  ut  aliquot  cochlearia 
lactis  recentis  horis  quaternis  sumantur,  aut,  si 
aegrotus  perferre  potest,  majoribus  temporis  spatiis. 
Interdum  lactis  vis  mira  esse  dicitur,  interdum  autem, 
si  lac  ventriculus  recusat,  miscendum  est  cum  aqua 
calcis  vel,  sicut  alii  praescribunt,  cum  Soda  bicar- 
bonica,  rnagnesia  aut  oculis  cancrorum.  Saepe  lac 
coctum  et  caseo  privatum  melius,  quam  integrum, 
lac  frigidum  melius  quam  tepidum  perfertur.  Neque 
raro,  quum  per  longum  tempus  lacte  adhibito  ven- 

triculus  offensus  sit,  aliquamdiu  remittas  et  aliquo 
tempore  interjecto  denuo  praecipias.  Si  aegroti 
fames  major  sit,  quam  quae  feratur,  neque  lac  solum 
ad  conservandam  vitam  satis  sit,  porrigantur  pultes 
ex  farina  et  lacte  compositae.  Quodsi  recusatur 
omnino  lac  ab  aegroto,  juscula  e  carne  vitulorum 
et  gallinarum  cocta  aliaque  similia  dentur.  Omnino 
videndum  est,  ut  cibus,  qui  ventriculum  non  moles¬ 
tet,  in  usum  vocetur,  quem  invenire  saepe  appetitus 
aegroti  melius  quam  praecepta  docent.  Cruveilhier 
suadet,  ut  et  temperaturam  et  qualitatem  et  quanti¬ 
tatem  respicias,  nam  temperatura  calidissima  vel 
frigidissima  ei  utilior,  quam  tepida  esse  videtur. 
Tum  demum,  quum  dolor  et  vomitus  desierit,  vel 
quum  omnia  symptomata,  quae  ulcus  significarunt, 
evanuerint,  permittantur  cibi  magis  nutrientes,  tamen 
faciles  coctu.  Si  corpus  ventriculo  non  satis  nutri¬ 
tur,  clysmata  nutrientia  adhibeantur,  ut  aegroti  vires 
conserventur.  Praeter  hanc  diaetam  ad  dolorem  et 
vomitum  mitigandum,  fortasse  ad  sanandum  ulcus 
remedia  quoque  in  usum  vocari  possunt.  Si  cum 
ulcere  rotundo  symptomata  cardialgiae  vehementio- 
ris  apparent,  utilia  sunt  narcotica  ut  opii  praepa¬ 
rata  imprimis  Morphium  aceticum,  aqua  Lauro 
Cerasi;  et  sinapismi  et  vesicantia  epigastrio  appli¬ 
cata.  Jaksch  commendat  Morphii  acetici  partem 
duodecimam  grani,  aquae  Lauro  Cerasi  gtt. x — xv. 
in  duabus  unciis  lactis  pro  dosi.  Morphium  aceticum, 
ut  idem  dicit,  efficacissimum  fit,  si  cum  Magist. 
Bismuthi  parte  dimidia  grani  conjunctum  est,  aut  si 

sanguinis  detractiones  topicae  in  regione  epigastrica 
praemissae  sunt.  Quum  per  longius  tempus  opio 
adhibito  obstructio  alvi  extitit,  clysmatibus  leni 
modo  solventibus  tollenda  est.  — 

Ulcere  sub  forma  gastritidis  chronica  apparente, 
epigastrio  dolente  et  majorem  calorem  praebente,  pul¬ 
sibus  arteriarum  irritatis,  primum  hirudines  epigas¬ 
trio  ,  dein  sinapismus  applicentur.  Atque,  si  statu 
aegroti  necessarium  fit,  reiterentur  topicae  sangui¬ 
nis  detractiones.  Simulae  epigastrii  dolores  penitus 
evanuerunt,  alvus  normaliter  deposita  est,  vesicatoria, 
infrictiones  unguenti  tartari  stibiati,  sed  etiam  seta- 
ceum  per  longum  tempus  adhibenda  snnt  eo,  usque 
ut  nulla  restent  symptomata.  Praeterea  utiles  esse 
dicuntur  fomentationes  et  lotiones  epigastrii  spongia 
immersa  in  aqua  calida  factae  et  balnea  tepida.  Cru- 
veilhier  laudat  balnea  nutrientia,  in  quibus  aegrotus 
duas  usque  ad  quatuor  horas  versetur.  Jaksch  con¬ 
tendit  aquas  salubres  Carolinas,  praecipue  quae  de 
Castello  et  de  fonte  Theresiae  nomen  habent  com¬ 
pluribus  utiles  fuisse,  in  quibus  ulcus  rotundum  fin¬ 
isse  arbitratus  sit.  Ceterum  ad  usum  internum  par- 
tim  ut  ulcus  coeat  in  cicatricem,  partim  ut  dolores 
leniantur,  multa  remedia  laudata  et  usurpata  sunt. 
Inter  alia  Langston  Parker  praeter  Morphium  cum 
Bismuth.  nitri,  praecip.  Argento  nitrico,  quod  pri¬ 
mum  Johnson  commendavit,  et  ferro  sulphurico  uti¬ 
tur.  Quum  valde  debilis  et  laxa  sit  textura  telae, 
iferrum  exydat.  hydratum  et  mixtura  ferri  composita 
lefficacia  esse  dicuntur.Et  Alumen,  GummiKino,  Acidum 

nitri  cum*  Aqua  Calcis  adliiberi  possunt  et  a  Dr. 
Malden  Do  rapis  gr  X —  g(3.  ter  vel  quater  per  diem 
in  Aqua  soluta  laudata  sunt.  Etiamsi  haec  remedia 
singulis  in  casibus  profuerint  aegroto,  tamen  caute 
adhibeantur,  quia  interdum  plus  detrimenti  quam 
utilitatis  afferunt.  Obstructionem  alvi  quae  saepe 
cum  ventriculi  ulcere  conjuncta  est,  clysmatibus  su¬ 
perare  tentes,  quod  interne  data  purgantia  ulcus 
male  afficiunt;  atque  solum  tunc,  quum  obstructio 
alio  modo  tolli  non  potest,  mitissima  purgantia  porri¬ 
genda  sunt.  Langston  Parker  praescribit  grana  non¬ 
nulla  Rhei  cum  grani  parte  duodecima  usque  ad 
decimam  partem  Morph.  muriat.  et  Magnes,  carb, 
ponderes.  In  obstructione  pertinacissima  Oleum  Ri¬ 
cini  remedium  optimum  est. 

In  curanda  haemorrhagia  ulcere  effecta  duo  ca¬ 
sus  respiciendi  sunt.  Aut  aegrotus  in  statu  cons¬ 
cientiae  inturbatae  et  reactionis  activae  vasorum 
sanguiferorum  aut  in  statu  exhausto,  qui  ad  lipoty- 
miam  progreditur,  versatus  est.  In  primo  casu, 
praesertim  si.  parva  tantum  sanguinis  copia  amissa 
sit,  nonnulli  putant,  venaesectionem  usque  ad  lipo- 
thymiam  fiere,  qua  cordis  actio  ita  demminuatur,  ut 
sanguis  minori  vi  in  arterias  protrudatur  neve  san¬ 
guinis  coagulatio  in  arteria  laesa,  impediatur.  Prae¬ 
terea  necesse  est,  ut  alia  remedia  ad  tollendam 
effossionem  sanguinis  adhibeantur;  et  quidem  ad- 
stringentia,  ut  Plumbum  acetieum,  Alumen,  Gummi 
Kino,  Ratanhia.  Efficacissimam  se  prabet  glacies, 
incerne  sub  forma  pilularum  et  externe  in  regione 


> 


i  =»  35  — 

epigastrica  adhibita,  quae  nrin  solum  haemorrhagiam, 
sed  etiam  propter  vim  deprimentem  in  nervos  vomi¬ 
tum  effusionem  sanguinis  stimulantem  mitigat.  Inter 
cetera  remedia  Plumbum  acetieum  primum  locum 

obtinet,  sed  porrigatur  miriori  dosi,  ne  vomitum  ex¬ 
citet  vel  augeat.  Jakscli  utitur  quarta  parte  vel  di¬ 
midia  grani  ejus  singulis  vel  binis  horis  in  vehiculo 
mucilaginoso  vel  oleoso.  Si  aegrotus  post  haemate- 
seos  impetum  ad  vomitum  inclinat,  remedia  narco¬ 
tica,  ut  Aqua  Lauro  Cerasi,  Morphium  acet.  Extrac¬ 
tum  Opii  aquosum  adjungenda  sunt.  Postquam  diu¬ 
tius  haemorrhagia  cessit,  rarius  hoc  remedium  et 
minori  dosi  sumatur  et  sensim  transeritur  ad  serum 
lactis  alumine  praeparatum  et  ad  acidulam  potionem 
acidi  muriat.  vel  phosphor.  diluti,  necesse  est.  Qua 
in  conditione  plurimum  valet  diaeta,  bene  ordinata, 
animi  et  corporis  summa  tranquillitas.  Videatur,  ne 
in  mingendo  et  dejicienda  alvo  vires  vehementer 
intendantur.  Temperatura  cubiculi  sit  frigidior,  quam 
consueta.  In  altero  casu,  si  haemorrhagia  tanta 
fuit,  ut  lipothymiae  accedant,  excitetur  aegrotus 
odoriferis,  frictionibus  factis  vino  et  aceto,  clysma- 
\  tibus  incitantibus  cet. ;  interne  dentur  analeptica, 
j  ut  aeter  sulphur,  vinum  cet.;  et  ne  vomitiis  cru¬ 
entus  denuo  existat,  curetur  glacie  externe  et  in¬ 
terne  adhibita  ceterisque  remediis,  quae  supra 
diximus. 

Summi  momenti  est  in  curatione  causas  morbum 
sustinentes,  sicut  morbos  constitutionales,  qui  sana¬ 
tioni  ulceris  obstant,  tolli.  Quae  re  irrigulares  men- 

ses,  morbus  liaemorrhoidalis  et  arthriticus  anomalus, 
quam  maxime  fieri  potest,  ordinandi  et  dyserasiae 
superandae  sunt.  Attamen  rationem  habeas,  ne  re¬ 
media  contra  illos  morbos  interne  data  conformationi 
ulceris  faveant.  Ubi  ulcus  ad  cicatricem  pervenit 
quod  eo  significatur,  si  in  ciborum  digestione  neque 

dolores,  neque  alia  symptomata  morbi  animadver¬ 
tuntur,  aegrotus  caveat,  ne  ventriculum  supra  mo¬ 
dum  cibis  impleat  et  abstineat  ab  omnibus  corporis 
laboribus  et  ab  iis,  quaecunque  morbum  denuo  exr 
citare  possint. 

Ventriculo  perforato,  ita  ut  contenta  ventriculi 
in  cavum  abdominis  incidere  possint,  peritonitis  ori¬ 
tur,  quae  nullo  remedio  superari  potest.  De  cura¬ 
tione  fistulae  stomachicae  et  fistulae  inter  stomachum 
et  colon  transversum,  quae  interdum  originem  ducunt 
ex  ulcere  rotundo,  aliis  locis  agitur. 

Observatio . 

M.  Henning,  quadraginta  sex  annos  nata,  con¬ 
stitutione  debili  et  temperamento  nervoso  utebatur, 
infans  semper  bona  valetudine  gaudebat.  Menses 
decimo  septimo  aetatjs  anno  fluere  coeperunt  et  sen> 
per  regulares  erant.  In  matrimonio  liberos  quinque 
sine  damno  aut  molestia  peperit.  In  postremo  autem 
puerperio,  in  quo  ante  tres  annos  erat,  dolore  regio¬ 
nis  hypogastricae  affecta  est.  Febricula  simul  exorta 
mox  sine  medici  auxilio  evanuit,  Lochia  quoque, 

quae  fluere  desierant,  normalia  redierunt.  Quod 
contra  dolor  ille,  quamquam  lenior  fiebat,  tamen 
nunquam  omnino  tollebatur,  sed  potius  ad  regionem 
epigastricam  extendebatur.  Deinde  ad  hanc  solam 
regionem  attinebat,  tum  gravior,  tum  levior  aegro¬ 
tam  infestabat,  neque  tamen,  quominus  negotiis  sa¬ 
tisfaceret,  eam  impediebat.  Nonnullis  autem  post 
mensibus  refrigeratione  dolores  tam  acerbi  facti  erant, 
ut  aegrota  a  clinico  nostro  auxilium  peteret.  Dolo¬ 
res  intermissione  aliisque  cardialgiae  symptomatis 
insignes  erant.  Bismutho  nitrico  paecipitato  et  opio 
dolores  fere  cesserunt,  mox  autem  graviores  redierunt- 
Eadem  curatione,  quam  diximus,  status  iterum  multo 
melior  est  redditus  et  per  longius  temporis  spatium 
aegrota  haud  ita  intolerabili  valetudine  fruebatur. 
Menses  jam  non  fluebant.  Sed  ante  quinque  circiter 
menses  gravissimis  denuo  doloribus  periodicis  crucia¬ 
batur.  Simul  autem  in  ipsis  dolorum  intermissioni¬ 
bus  regio  epigastrica  impressis  manibus  dolorifica 
erat.  Herudines,  Sinapismi,  diaeta  lactea,  Bismuth. 
nitr. .  praec. ,  Opium  morbum  leniorem  reddiderunt, 
neque  tamen  sanitatem  restituerunt.  Post  coenarn 
saepius  vomitus  exoriebatur  omnesque  cibi  ventricu¬ 
lum  molestabant ;  diaeta  lactea  sola  fere  tolerabatur, 
nihilominus  dolores  tam  vehementes  fiebant,  ut  vix 
tolerari  possent.  Extemplo  autem  vomitus  cruentus 
extitit  et  diarrhoea  sanguinea.  Magna  sanguinis 
copia  repetito  vomitu  ejecta,  vita  triduo  est  finita. 


Dissectio  cadaveris . 

Cranium  aperire  non  licuit.  In  ceteris  organis 
anaemia  cons  epici  poterat.  Ceteroquin  organa  pec¬ 
toris  nonnullis  adhaesionibus  pleurae  exceptis  sana 
videbantur.  Tum  universalis  fere  singulorum  orga¬ 
norum  abdominis  inter  se  coalitio,  priori  tempore 
orta,  in  conspectum  venit.  Ventriculus  cum  sinistro 
hepatis  lobo,  cum  omento  magno  et  liene  cohaesit. 
Intestina,  maxime  stomachus  et  intestinum  crassum 
sanguine  nigro  et  coagulato  plena.  In  ventriculi 
anteriore  pylorica  parte,  quae  hepati  adhaerebat, 
ulcus  amplum  aderat.  Tunicae  mucosae  rotunda 
pars,  diametro  octo  circiter  linearum,  deleta  erat 
ulcusque  infundibuli  forma  in  substantiam  hepatis 
penetrabat.  Paries  ventriculi  in  proximo  circuitu 
ulceris  crassus  erat,  ulceris  margines  callosi,  fun¬ 
dus  materia  nigra  obtectus,  in  quo  singula  aperta 
vasorum  lumina  cernebantur,  ex  quibus  sanguinis 
profluvium  certo  extitit.  Ceterum  arteriae  corona¬ 
riae ,  arteria  splenica  et  omnia  alia  abdominis  vasa 
sana  erant. 

V  I  T  A. 


JSgo  II  e  r  in  a  n  u  u  s  Friclericus  Guilelmus  W  i  I  ek  e  ,  confes¬ 
sioni  evangelicae  addictus,  die  duodecimo  mensis  Julii  R.  s.  XXIV 
natus  sum  patre  A  u  gusto  L  n  d  o  v  i  c  o  ,  matre  C  h  a  r  1  o  1 1  a  e 
gente  P  uf  a  Rl  ,  quos  adhuc  -viventes  pio  gratoque  animo  veneror. 
Primis  litterarum  elementis  Grifishengiae  imbutus,  Gymnasium 
Neo.  Sedincnse,  cui  director  G  i  e  s  e  h  r  e  cli  t  praeerat,  frequentavi, 
tum  me  contuli  in  Gymnasium  Cussalinense ,  quod  sub  auspiciis 
ili.  Mueller  floret.  Autumno  anui  MDCCCXLIII  testimonium 
jnaturitatis  nactus  almam  GrypRiam  petii,  et  iu  civium  accademi- 
corum  numerum  ab  ili.  Ericlrson,  Rectore  Magnifico  receptus  et 
in  album  medicum  inscriptu»  a  Beat.  Seifert,  Decano  maxime 
[spectabili,  per  quatuor  annos  studio  medicinae  incumbens  liisce 
doctissimorum  virorum  interfui  scliolis. 

III.  Tillbergde  Physice  .experimen tali  .  bis. 

111.  Ho  rnscliucR  de  Zoologia,  Bolanice  generali  et  Historia 
naturali  universa.  Praeterea  interfui  Demonstrationibus  zoo- 
logicis  ab  eodem  iustitulis. 

Ili.  S  t  i  e  d  e  n  r  o  t  R  de  Logice  et  Psycliologia. 

111.  S  chulze  de  Anatomia  corporis  Immani ,  de  Anatomia  ge¬ 
nerali  et  comparativa,  de  Anatomia  pathologica  bis  de  Phy¬ 
siologia.  Idema  per  duo  semestria  me  docuit  artem  cadavera 
ex  lege  artis  dissecandi. 

Cei.  Laurer  de  Osleologia  et  Syndesmologia,  de  Angiologia, 
Neurologia,  Anatomia  organorum  sensuum,  Anatomia  corporis 
li  urnarii ,  et  de  arte  fascias  rite  ad  ligandi. 

Beat.  Seifert  de  Materia  medica  et  de  metRodo  formulas  rite 
concinandi. 

Beat.  Berndt  de  Palliologia  generali  de  Historia  medicinae, 
de  Morbis  infantum,  de  morbis  puerperarum,  de  medicina 
forensi  ,  de  Encyclopaedia  et  MetRodologia  medicina,  de  Ope¬ 
rationibus  obstetriciis  in  phantonyate  instituendis. 

111.  Berndt  de  TRerapliia  generali,  de  PalRologia  et  Thera- 
pliia  speciali,  de  morbis  psychicis,  de  Arte  obstetricia,  de 
morbis  exanthematicis. 

111  Batun  de  Chirurgia  generali  et  speciali,  de  oplithalmiatrice, 
de  fracturis  et  luxationibus  de  akiurgia.  Idem  dux  mihi 
fuit  in  operationum  exercitationibus  iu  cadavere  institutis. 

In  clinico  medico  dux  mihi  fuit  111.  Berndt  per  tria  se¬ 
mestria,  in  clinico  obstetricio  per  duo  semestria.  In  clinico  chi¬ 
rurgico  et  oplithalmiatrico  moderator  mihi  erat  111.  Bauin  per 
tria  semestria.  Quibus  viris  optime  de  me  meritis,  gratiam  habeo 
quam  maximam  semperque  habeo. 

Jam  vero  tentaminibus  et  philosophico  et  medico,  nec  non 
examine  rigoroso  rite  superatis  spero  fore  ut,  dissertatione  thesi¬ 
busque  publice  defensis,  summi  in  medicina  chirurgia  et  arte  obste¬ 
tricia  honores  in  me  conferantur. 


THESES. 


I. 

Crusta  phlogistica  non  est  certum  inflammatio¬ 
nis  signum. 

II. 

Emeticum  jam  indicatum  nunquam  laxantibus 
compensatur. 

III. 

In  cranii  facturis  trepanationem  prophylacticam 
instituendam  esse  non  puto. 


